 Jọshụa 13  Jọshụa emewo agadi, ọ kawo nká. Jehova wee sị ya: Gị onwe gị emewo agadi, ị kawokwa nká, ala nke a na-enwetabeghị ka buru nnọọ ibu.Nke a bụ ala ka fọdụrụnụ: ógbè niile nke ndị Filistia na ógbè niile nke ndị Geshọmalite na ngalaba Osimiri Naịl nke dị nihu Ijipt ruo nókè Ekrọn nebe ugwu, a na-ewerebu ya dị ka nke ndị Ke; ndị isi ise nke ndị Filistia, ndị Geza na ndị Ashdọd, ndị Ashkelọn, ndị Gat na ndị Ekrọn; na ndị Avim.Nebe ndịda, e nwere ala dum nke ndị Ke; tinyere Meara, nke ndị Saịdọn, ruo nEfek, ruokwa nókè ndị Amọraịt;tinyere ala ndị Gibal nakwa Lebanọn dum nke dị nebe ọwụwa anyanwụ, malite na Bel-gad nke dị nala ala Ugwu Hemọn ruo nebe e si abanye Hemat;tinyere ndị niile bi nógbè bụ ugwu ugwu, malite na Lebanọn ruo Misrefọt-meyim, ndị Saịdọn niile; mụ onwe m ga-anapụ ha ala ha nihu ụmụ Izrel. Naanị kenye ya Izrel dị ka ihe nketa, dị nnọọ ka m nyere gị niwu.Ugbu a, keere ebo itoolu nakwa ọkara ebo Manase ala a dị ka ihe nketa.Ụmụ Ruben na ụmụ Gad so ọkara ebo nke ọzọ nweta ihe nketa ha nke Mozis nyere ha nakụkụ ọwụwa anyanwụ nke Jọdan, dị nnọọ ka Mozis ohu Jehova nyere ha,malite nAroa, nke dị nakụkụ iyi ndagwurugwu Anọn, na obodo nke dị netiti ndagwurugwu ahụ, na ala Medeba dum nke dị larịị ruo Daịbọn;tinyere obodo niile nke Saịhọn eze ndị Amọraịt, onye chịrị na Heshbọn, ruokwa nókè nke ala ụmụ Amọn;tinyere Gilied na ókèala ndị Geshọ na ndị Meakat na Ugwu Hemọn dum na Beshan dum ruo Saleka;ebe dum Ọg chịrị nime Beshan, bụ onye chịrị nAshtarọt nakwa nEdriaị, ọ bụ ya fọdụrụ ndụ nime ndị Refeyim fọdụrụnụ, Mozis wee gbuo ha, napụkwa ha ala ha.Ma ụmụ Izrel anapụghị ndị Geshọ na ndị Meakat ala ha, kama Geshọ na Meakat bi netiti Izrel ruo taa.Ọ bụ naanị ebo Livaị ka ọ na-enyeghị ihe nketa. Àjà Jehova bụ Chineke Izrel nke a na-esure nọkụ bụ ihe nketa ha, dị nnọọ ka o kwere ha ná nkwa.Mozis wee nye ebo Ruben ihe nketa, nezinụlọ nezinụlọ,ókèala ahụ wee bụrụ nke ha malite nAroa, nke dị nakụkụ iyi ndagwurugwu Anọn, na obodo nke dị netiti ndagwurugwu ahụ, tinyere ala dum dị larịị nke dị nakụkụ Medeba;Heshbọn na obodo ya niile ndị dị nala dị larịị, Daịbọn na Bemọt-bel na Bet-bel-mion,na Jehaz na Kedemọt na Mefat,na Kiriateyim na Sibma na Ziret-sheha nke dị nugwu dị na ndagwurugwu,na Bet-piọ nakwa mkpọda Pisga na Bet-jeshimọt,tinyere obodo niile ndị dị nala dị larịị nakwa ebe dum Saịhọn eze ndị Amọraịt chịrị, bụ onye chịrị na Heshbọn, onye Mozis gburu, ya na ndị isi Midian, ya bụ, Ivaị na Rikem na Zọọ na Họọ na Riba, ndị Saịhọn mere ndị isi, bụ ndị biri nala ahụ.Ụmụ Izrel ji mma agha gbuo Belam nwa Biọ, bụ onye na-agba afa, tinyere ndị ọzọ ha gburu.Ókè nke ala ụmụ Ruben wee bụrụ Jọdan; ókèala a bụ ihe nketa nke ụmụ Ruben nezinụlọ nezinụlọ, tinyere obodo ha na ógbè ha niile.Mozis nyekwara ebo Gad, bụ ụmụ Gad, ihe nketa nezinụlọ nezinụlọ,ókèala ha wee bụrụ Jeza na obodo niile dị na Gilied, tinyere ọkara ala ụmụ Amọn ruo Aroa, nke dị nihu Raba;malitekwa na Heshbọn ruo Remat-mizpe na Betonim, malitekwa na Mahaneyim ruo nókè Diba;nakwa Bet-heram na Bet-nimra na Sọkọt na Zefọn, ndị dị na ndagwurugwu, bụ ebe ndị fọdụrụ nebe Saịhọn eze Heshbọn chịrị, Jọdan wee bụrụ ókè ya ruo na nsọtụ oké osimiri Kineret nke dị nakụkụ ọwụwa anyanwụ nke Jọdan.Ọ bụ nke a bụ ihe nketa ụmụ Gad nezinụlọ nezinụlọ, tinyere obodo ha na ógbè ha niile.Mozis nyekwara ọkara ebo Manase ihe nketa, o wee bụrụ nke ọkara ebo Manase, nezinụlọ nezinụlọ.Ókèala ha malitere na Mahaneyim, Beshan dum, ebe dum Ọg eze Beshan chịrị, nakwa obodo ụlọikwuu niile nke Jeya ndị dị na Beshan, bụ obodo iri isii.Ọkara Gilied, na Ashtarọt na Edriaị, bụ obodo ndị dị nebe Ọg chịrị nime Beshan, ka e nyere ụmụ Mekia nwa Manase, bụ ọkara ụmụ Mekia nezinụlọ nezinụlọ.Ọ bụ ala ndị a ka Mozis mere ka ha keta, na mbara ọzara Moab nakụkụ ọwụwa anyanwụ nke Jọdan, nke dị nso na Jeriko.Mozis enyeghị ndị ebo Livaị ihe nketa. Jehova bụ Chineke Izrel bụ ihe nketa ha, dị nnọọ ka o kwere ha ná nkwa. 